મધ્ય પ્રદેશના બડનગર વિધાનસભા સીટથી BJPએ પહેલા જિતેન્દ્ર પંડ્યાને ઉમેદવાર બનાવ્યા હતા, એટલે તેઓ પોતાના સમર્થકો સાથે વાજતે-ગાજતે નોમિનેશન લેટર દાખલ કરવા માટે રેલી કાઢી રહ્યા હતા, પરંતુ ત્યારે જ તેમને સુચના આપવામાં આવી કે પાર્ટીએ તેમની જગ્યાએ હવે બીજા કોઇ ઉમેદવારની જાહેરાત કરી દીધી છે. આ ખબર બાદ જિતેન્દ્ર પંડ્યા સમર્થકો સાથે પરત ફરી ગયા હતા. આ ઘટના બાદ તેમના સમર્થકોમાં રોષ વ્યાપી ગયો હતો અને નારાજ સમર્થકોએ પાર્ટી કાર્યાલયમાં હંગામો પણ કર્યો હતો તોડફોડ પણ કરી હતી.